Ikalabindalawang Aralin: INIHAHAYAG NG DIYOS SA ATIN ANG KANYANG

KALOOBAN NA DAPAT NATING SUNDIN

Ikatlong Bahagi

Tinalakay natin sa natapos na aralin ang Unang Pangkat ng Kautusan, na sumasaklaw sa ating kaugnayan sa Diyos. Sa araling ito at sa mga susunod pa, tatalakayin natin ang Ikalawang Pangkat ng Kautusan, na sumasaklaw naman sa ating kaugnayan sa ibang tao.

Ano ang Ikaapat na Utos?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Exodo 20:12 "Igalang mo ang iyong ama at ina. Sa gayo'y mabubuhay ka nang matagal sa lupaing ibinibigay sa inyo ni Yahweh na inyong Diyos."** | **Iniuutos ng Diyos na igalang natin ang lahat ng kanyang mga kinatawan na binigyan niya ng kapangyarihan upang tayo ay pamahalaan, unang-una na ang ating mga magulang.** |
| **Efeso 6:1-4 "Mga anak, sundin ninyo ang inyong mga magulang, [alang-alang sa Panginoon,] sapagkat ito ang nararapat. “Igalang mo ang iyong ama at ina.” Ito ang unang utos na may kalakip na pangako: “Magiging maganda at mahaba ang iyong buhay sa lupa.” Mga magulang, huwag ninyong ibuyo sa paghihimagsik laban sa inyo ang inyong mga anak. Sa halip, palakihin ninyo sila ayon sa disiplina at aral ng Panginoon."** | **Tinutupad natin ang Ikaapat na Utos kung sinusunod natin ang ating mga magulang. Tungkulin naman ng mga magulang na disiplinahin ang kanilang mga anak at turuan ng Salita ng Diyos.** |
| **Kawikaan 13:24 "Mapagmahal na magulang, anak ay dinidisiplina, anak na di napapalo, hindi mahal ng magulang."** |  |
| **Hebreo 13:7 "Alalahanin ninyo ang mga namumuno sa inyo, na nagpahayag sa inyo ng salita ng Diyos. Isipin ninyo kung paano sila namuhay, at tularan ninyo ang kanilang pananampalataya."** | **Tinutupad natin ang Ikaapat na Utos kung iginagalang at sinusunod natin ang mga pinuno ng ating iglesia at mga kapulungan. Tungkulin nilang ituro sa atin ang Salita ng Diyos nang buong katapatan at pangalagaan ang ating mga kaluluwa.** |
| **Hebreo 13:17 "Pasakop kayo at sumunod sa**  **mga namamahala sa inyo. Sila'y nangangalaga sa inyo, at mananagot sila sa Diyos sa gawaing ito. Kung sila'y susundin** |  |

|  |  |
| --- | --- |
| **ninyo, magagalak sila sa pagtupad ng kanilang tungkulin; kung hindi, sila'y mamimighati, at hindi ito makakabuti sa inyo."**  **2 Timoteo 4:1-2 "Sa harap ng Diyos at ni Cristo Jesus na hahatol sa mga buháy at sa mga patay, alang-alang sa kanyang pagdating bilang hari, inaatasan kita: 2 ipangaral mo ang salita ng Diyos; pagsikapan mong gawin iyan napapanahon man o hindi. Himukin mo at pagsabihan ang mga tao, at palakasin ang kanilang loob sa pamamagitan ng matiyagang pagtuturo."**  **Roma 13:1-7 "Ang bawat tao'y dapat pasakop sa mga pinuno ng pamahalaan, sapagkat walang pamahalaang hindi mula sa Diyos, at ang Diyos ang nagtatag ng mga pamahalaang umiiral. Kaya nga, ang lumalaban sa pamahalaan ay lumalaban sa itinalaga ng Diyos; at sila'y nararapat sa parusa. Ang mga pinuno ay hindi dapat katakutan ng taong gumagawa ng mabuti. Ang mga gumagawa lamang ng masama ang dapat matakot. Kung ayaw mong matakot sa mga namumuno, gumawa ka ng mabuti, at pararangalan ka nila. Sila'y mga lingkod ng Diyos para sa ikabubuti mo. Ngunit kung gumagawa ka ng masama, dapat kang matakot dahil sila'y may kapangyarihang magparusa.Sila'y mga lingkod ng Diyos, na nagpaparusa sa mga gumagawa ng masama. Kaya nga, dapat kayong pasakop sa kanila, hindi lamang upang hindi kayo maparusahan, kundi alang-alang na rin sa inyong budhi. Iyan din ang dahilan kung bakit kayo nagbabayad ng buwis. Ang mga pinuno ng pamahalaan ay mga lingkod ng Diyos at ito ang kanilang tungkulin. Ibigay ninyo sa bawat isa ang nararapat sa kanya. Magbayad kayo sa mga dapat bayaran at magbigay kayo ng buwis sa dapat buwisan;** | **Tinutupad natin ang Ikaapat na Utos kung sinusunod natin ang mga pinuno ng ating pamahalaan (mga halal na opisyal, mga tagapagpatupad ng batas, mga guro, atbp.) Tungkulin nilang panatilihin ang katahimikan at kaayusan sa lipunan at parusahan ang mga sumusuway sa mga batas at gumagawa ng kasamaan.** |

|  |  |
| --- | --- |
| **igalang ninyo ang dapat igalang at parangalan ninyo ang dapat parangalan."**  **Gawa 5:27-29 "Iniharap nila sa Kapulungan ang mga apostol at ang mga ito'y tinanong ng pinakapunong pari. “Hindi ba't mahigpit namin kayong pinagbawalang mangaral sa pangalan ng taong iyan?” sinabi niya. “Ngunit tingnan ninyo ang inyong ginawa! Laganap na sa Jerusalem ang inyong itinuturo at nais pa ninyo kaming papanagutin sa pagkamatay ng taong iyan!” Sumagot si Pedro at ang ibang mga apostol, “Sa Diyos kami dapat sumunod, at hindi sa tao."**  **Roma 13:1-2 "Ang bawat tao'y dapat pasakop sa mga pinuno ng pamahalaan, sapagkat walang pamahalaang hindi mula sa Diyos, at ang Diyos ang nagtatag ng mga pamahalaang umiiral. Kaya nga, ang lumalaban sa pamahalaan ay lumalaban sa itinalaga ng Diyos; at sila'y nararapat sa parusa."**  **Lucas 2:46-51 "Pagkalipas ng tatlong araw, si Jesus ay natagpuan nila sa loob ng Templo. Siya'y nakaupong kasama ng mga guro. Nakikinig siya at nagtatanong sa kanila, at ang lahat ng nakakarinig sa kanya ay hangang-hanga sa kanyang pang-unawa at mga sagot. Namangha rin ang kanyang mga magulang nang siya'y makita. Sinabi ng kanyang ina, “Anak, bakit mo naman ginawa ito sa amin? Lubha ang aming pag-aalala ng iyong ama sa paghahanap sa iyo.” Sumagot si Jesus, “Bakit po ninyo ako hinahanap? Hindi po ba ninyo alam na ako'y dapat mamalagi sa bahay ng aking Ama?” Ngunit hindi nila naunawaan ang sinabi niyang ito.Siya'y sumama sa kanila pauwi sa Nazaret, at siya'y naging masunurin sa kanila. Ang lahat ng bagay na ito ay iningatan ng kanyang ina sa kanyang puso."** | **Ang tanging pagkakataon na maaari nating suwayin ang mga nasa katungkulan at kapangyarihan ay kung inuutusan nila tayong suwayin ang Diyos.**  **Liban sa dahilang ito, ang bawat pagsuway natin sa mga nasa katungkulan at kapangyarihan ay pagsuway at paghihimagsik sa Diyos.**  **Tinupad ni Jesus ang Ikaapat na Utos para sa atin.** |

|  |  |
| --- | --- |
| **Juan 19:26-27 "Nang makita ni Jesus ang kanyang ina at ang minamahal niyang alagad na nasa tabi nito, sinabi niya, “Ginang, narito ang iyong anak!” At sinabi niya sa alagad, “Narito ang iyong ina!” Mula noon, pinatira ng alagad na ito sa kanyang bahay ang ina ni Jesus."**  **Mateo 22:17, 19-21 "Ano po ang palagay ninyo? Naaayon ba sa Kautusan na magbayad ng buwis sa Emperador, o hindi?” Ipakita ninyo sa akin ang isang salaping pambayad sa buwis.” At ipinakita nga nila ang isang salaping pilak. “Kaninong larawan at pangalan ang nakaukit diyan?” tanong ni Jesus. “Sa Emperador po,” tugon nila.**  **Kaya't sinabi niya sa kanila, “Kung gayon, ibigay ninyo sa Emperador ang para sa kanya, at sa Diyos ang para sa Diyos.”** |  |

May mga pinipilit na bigyang-katuwiran ang hindi pagbabayad ng buwis o pagsuway sa pamahalaan sa pagsasabing ang pamahalaan ay gumagawa ng mga bagay na immoral. Ngunit dapat nating tandaan na nang isulat ni Pablo ang Roma 13, ang emperador ng Roma ay si Nero, ang unang Romanong emperador na umusig sa mga Cristiano. Bagamat ang emperador na ito ay immoral, malinaw pa ring ipinahayag ni Pablo na “ang lumalaban sa pamahalaan ay

lumalaban sa itinalaga ng Diyos” (Roma 13:2). Ano ang Ikalimang Utos?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Exodo 20:13 “Huwag kang papatay.”**  **Deuteronomio 32:39 “Alamin ninyong ako ang Diyos—Oo, ako lamang.**  **Maliban sa akin ay wala nang iba pa.**  **Ako'y pumapatay at nagbibigay-buhay, ako'y sumusugat at nagpapagaling din naman. Wala nang makakapigil, anuman ang aking gawin.”** | **Ipinagbabawal ng Diyos ang ‘di makatuwirang pagkitil ng buhay ng tao.**  **Iniatang ng Diyos sa kanyang sarili lamang ang karapatang magpasya kung kailan niya wawakasan ang buhay ng isang tao.** |

Genesis 9:6 “Sinumang pumatay ng kanyang kapwa, buhay ang kabayaran sa kanyang ginawa, sapagkat sa larawan ng Diyos ang tao'y nilikha.”

Roma 13:4 "Sila'y mga lingkod ng Diyos para sa ikabubuti mo. Ngunit kung gumagawa ka ng masama, dapat kang matakot dahil sila'y may kapangyarihang magparusa.Sila'y mga lingkod ng Diyos, na nagpaparusa sa mga gumagawa ng masama."

Roma 12:19 "Mga minamahal, huwag kayong maghihiganti; ipaubaya ninyo iyon sa galit ng Diyos. Sapagkat nasusulat, “Akin ang paghihiganti, ako ang gaganti, sabi ng Panginoon.”

Mateo 5:21-22 “Narinig ninyo na sinabi sa inyong mga ninuno, ‘Huwag kang papatay; ang sinumang pumatay ay mananagot sa hukuman.’ Ngunit sinasabi ko naman sa inyo, ang sinumang napopoot sa kanyang kapatid ay mananagot sa hukuman, ang humahamak sa kanyang kapatid ay mananagot sa Kataas-taasang Kapulungan ng mga Judio, at sinumang magsabi sa kanyang kapatid, ‘Ulol ka!’ ay manganganib na maparusahan sa apoy ng impiyerno."

1 Juan 3:15 “Mamamatay-tao ang napopoot sa kanyang kapatid, at nalalaman ninyong ang buhay na walang hanggan ay wala sa mamamatay-tao.”

Efeso 4:32 "Sa halip, maging mabait kayo at maawain; magpatawad kayo sa isa't isa tulad ng pagpapatawad sa inyo ng Diyos dahil kay Cristo."

1 Juan 4:20-21 "Ang nagsasabing, “Iniibig ko ang Diyos,” subalit napopoot naman sa kanyang kapatid ay sinungaling. Kung ang

Itinalaga ng Diyos mismo ang parusang kamatayan.

Binigyan niya ang pamahalaan ng karapatan na makatuwirang ipatupad ang parusang kamatayan.

Hindi tayo pinahihintulutan ng Diyos na ilagay ang batas sa ating kamay. Kung gayon ang gagawin natin, naghihimagsik tayo sa Diyos at sinusuway natin ang kanyang utos.

Sinusuway natin ang Ikalimang Utos kung ang ating mga pananalita at gawa, maging ang ating isip at damdamin, ukol sa ating

kapwa ay punong-puno ng poot.

Ipinakikita natin ang pag-ibig natin sa Diyos at tinutupad ang Ikalimang Utos kung tayo ay nagiging mabuti at mapagpatawad at kung tinutulungan at ipinagtatanggol natin ang iba, lalo na ang mga kapatid natin sa

pananampalataya.

|  |  |
| --- | --- |
| **kapatid na kanyang nakikita ay hindi niya magawang ibigin, paano niya maiibig ang Diyos na hindi niya nakikita? 21 Ito ang utos na ibinigay sa atin ni Cristo: ang umiibig sa Diyos ay dapat ding umibig sa kanyang mga kapatid."** |  |
| **Galacia 6:10 "Kaya nga, basta may pagkakataon ay gumawa tayo ng mabuti sa lahat ng tao, lalo na sa mga kapatid natin sa pananampalataya."** |  |
| **Gawa 10: 37-38 "Alam ninyo ang pangyayaring naganap sa buong lupain ng mga Judio, na nagsimula sa Galilea pagkatapos na ipangaral ni Juan ang mensahe tungkol sa bautismo. Alam ninyo ang tungkol kay Jesus na taga-Nazaret at kung paanong pinili siya ng Diyos at pinuspos ng Espiritu Santo at ng kapangyarihan. Alam din ninyo na pumunta siya sa iba't ibang dako upang gumawa ng kabutihan sa mga tao at pagalingin ang lahat ng pinapahirapan ng diyablo. Nagawa niya ang mga ito sapagkat kasama niya ang Diyos."** | **Tinupad ni Jesus ang Ikalimang Utos para sa atin.** |
| **1 Juan 3:16 "Dito natin nalalaman ang pag-ibig: inialay ni Cristo ang kanyang buhay para sa atin. Kaya't dapat din nating ialay ang ating buhay para sa mga kapatid."** |  |

Dapat nating tandaan na dahil ang Diyos lamang ang may karapatang magtakda ng kamatayan ng bawat tao (Deuteronomio 38:39), wala rin tayong karapatang kitlin ang sarili nating buhay (pagpapakamatay).

Maaari kang magsaliksik tungkol sa iba pang mga usapin na may kaugnayan sa pangangalaga ng buhay (Pagpapalaglag, “Mercy killing”, Pagpapakamatay, atbp.) sa Cristianong perspektibo mula sa website na ito, [www.](http://www/)[christianliferesources.com](http://www.christianliferesources.com/).

Ano ang Ikaanim na Utos?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Exodo 20:14 “Huwag kang mangangalunya.”**  **Genesis 2:18-24 “Matapos gawin ang lahat ng ito, sinabi ng Panginoong Yahweh, “Hindi mabuti na mag-isa ang tao; bibigyan ko siya ng isang angkop na makakasama at makakatulong.” Kaya, mula sa lupa ay lumikha ang Panginoong Yahweh ng mga hayop sa parang at mga ibon sa himpapawid, dinala niya ang mga ito sa tao upang ipaubaya rito ang pagbibigay ng pangalan sa mga iyon. Kung ano ang kanyang itinawag, iyon ang naging pangalan ng mga ito. Ang tao nga ang nagbigay ng pangalan sa lahat ng ibon sa himpapawid at hayop sa parang. Ngunit wala isa man sa mga ito ang nababagay na makasama at makatulong niya. Kaya't pinatulog ng Panginoong Yahweh ang tao. Samantalang nahihimbing, kinuha niya ang isang tadyang nito at pinaghilom ang laman sa tapat niyon. Ang tadyang na iyo'y ginawa niyang isang babae, at dinala niya ito sa lalaki. Sinabi ng lalaki, “Sa wakas, narito ang isang tulad ko, laman ng aking laman, buto ng aking buto; babae ang itatawag sa kanya, sapagkat sa lalaki siya'y kinuha.” Ito ang dahilan kaya iniiwan ng lalaki ang kanyang ama't ina, nagsasama sila ng kanyang asawa, at sila'y nagiging isa.”**  **Kawikaan 18:22 "Ang mabuting maybahay ay isang kayamanan; siya'y pagpapala na si Yahweh lang ang may bigay.** | **Ipinagbabawal ng Diyos sa Ikaanim na Utos ang pangangalunya o pakikiapid. Sa pamamagitan nito ay pinangangalagaan ng Diyos ang mga pagpapalang dulot ng pag-iisang dibdib.**  **Hindi ang lipunan kundi ang Diyos ang nagtatag ng estado ng pag-iisang dibdib ng isang lalaki at isang babae. Ito ay panghabang-buhay na pagsasama ng mag-asawa bilang isang pamilya. Kapwa dapat na iwan ng lalaki at ng babae ang kani-kanilang pamilya upang bumuo ng sarili nilang pamilya.**  **Itinatag ng Diyos ang estado ng pag-iisang dibdib upang pagkalooban tayo ng mga pagpapala gaya ng:**  **Pagkakaroon ng katuwang sa buhay Kasiyahan sa pakikipagtalik sa asawa** |

Genesis 2:18 “Matapos gawin ang lahat ng ito, sinabi ng PANGINOONG Yahweh, “Hindi mabuti na mag-isa ang tao; bibigyan ko siya ng isang angkop na makakasama at makakatulong.”

Kawikaan 5:18, 19 “Kaya nga ba't mahalin mo ang kabiyak ng iyong buhay, ang ligaya ay lasapin sa mabango niyang kandungan. Mabait siya at mahinhin, babaing kaakit-akit, ligaya mo'y nasa kanya sa pitak ng kanyang dibdib.”

Awit 127:3-5 “Kaloob nga ni Yahweh itong ating mga anak, ang ganitong mga supling, pagpapalang mayro'ng galak. Ang lalaking mga anak sa panahong kabataan, ang katulad ay palaso sa kamay ng isang kawal.Mapalad ang isang taong mapalasong tulad niyan, hindi siya malulupig, at malayo sa kahihiyan, kung sila man ng kalaban ay magtagpo sa hukuman.”

Genesis 1:28 “...at sila'y pinagpala niya. Sinabi niya, “Magpakarami kayo at punuin ninyo ng inyong mga anak ang buong daigdig, at kayo ang mamahala nito. Binibigyan ko kayo ng kapangyarihan sa mga isda sa tubig, sa mga ibon sa himpapawid, at sa lahat ng mga hayop na nasa ibabaw ng lupa.”

Malakias 2:1 “Nasusuklam ako sa pagpapalayas at paghihiwalay ng mga mag-asawa,” sabi ni Yahweh, ang Diyos ng Israel."

Mateo 19:4-6 "Sumagot si Jesus, “Hindi ba ninyo nabasa na sa pasimula'y nilalang ng Diyos ang tao na lalaki at babae? At siya rin ang nagsabi, ‘Dahil dito'y iiwan ng lalaki ang kanyang ama't ina, at magsasama sila ng kanyang asawa at sila'y magiging isa.’ Hindi na sila dalawa kundi iisa, kaya't ang

Mga anak

Pabatid: Ang website ng WELS Lutherans for Life ay nagtataglay ng karagdagang impormasyon tungkol sa “birth control”

batay sa cristianong perspektibo.

Napopoot ang Diyos sa paghihiwalay at pagdidiborsiyo. Siya ang nagbuklod sa isang mag-asawa sa kanilang pag-iisang dibdib at nais niyang manatili silang magkaisang-dibdib sa habang panahon.

Ang pag-iisang dibdib ay hindi maaaring mawasak nang hindi nagkakasala ang kahit

isa sa magkabiyak.

Pinahihintulutan lamang ng Diyos ang paghihiwalay at diborsiyo kung ang isa sa magkabiyak ay sumira sa pagkakaisa ng kanilang pag-iisang dibdib sa pamamagitan

pinagsama ng Diyos ay huwag paghiwalayin ng tao.”

1 Corinto 7:15 "Kung nais namang humiwalay ng asawang di-mananampalataya sa kanyang asawang sumasampalataya, hayaan ninyo siyang humiwalay. Sa gayong mga pagkakataon, ang naturang kapatid ay malaya. Tinawag kayo ng Diyos upang mamuhay nang mapayapa."

Mateo 19:9 "Ito ang sinasabi ko sa inyo, sinumang lalaking humiwalay sa kanyang asawa, maliban kung ang asawa niya'y nakikiapid, [itinutulak niya ang kanyang asawa na mangalunya] at siya'y mag-asawa ng iba ay nagkakasala ng pangangalunya [at ang mag-asawa sa babaing hiniwalayan ay nagkakasala rin ng pangangalunya]."

Hebreo 13:4 "Dapat ituring na marangal ng lahat ang pag-aasawa at maging tapat kayo sa isa't isa, sapagkat hahatulan ng Diyos ang mga nakikiapid at nangangalunya."

Efeso 5:1-8 "Yamang kayo'y mga anak na minamahal ng Diyos, tularan ninyo siya. Mamuhay kayo nang may pagmamahal tulad ni Cristo; dahil sa kanyang pagmamahal sa atin, inialay niya ang kanyang buhay bilang mabangong alay at handog sa Diyos.

Kayo'y mga hinirang ng Diyos, kaya't hindi dapat mabanggit man lamang na kayo'y nakikiapid o gumagawa ng anumang uri ng kahalayan o pag-iimbot. Huwag din kayong gagamit ng anumang malaswa o walang kabuluhang pananalita at pagbibirong di nararapat. Sa halip, magpasalamat kayo sa Diyos. Alam ninyong walang bahagi sa kaharian ni Cristo at ng Diyos ang taong nakikiapid, mahalay, o sakim. Ang kasakiman ay isang uri ng pagsamba sa

ng pagtataksil o pag-abandona sa kanyang kabiyak. Hindi katanggap-tanggap na dahilan sa paghihiwalay at pagdidiborsiyo ang “pagkawala ng pagmamahal” o dahil nabigo sa kanyang inaasahan ang isa o parehong magkabiyak.

Maaaring hindi maranasan ng magkabiyak ang lahat ng itinakda ng Diyos na dapat na maging pagpapala ng pag-iisang dibdib, ngunit hindi ito dahilan upang

mapawalang-bisa ang pag-iisang dibdib.

Pinangangalagaan ng Diyos ang pag-iisang dibdib sa pagbabawal niya ng pangangalunya o pakikiapid (pakikipagtalik ng isang may-asawa sa isang hindi niya asawa) at immoralidad (pagtatalik ng mga hindi naman mag-asawa-kabilang dito yaong mga nagsasama nang hindi naman kasal.

Hindi lamang ang pangangalunya o pakikiapid ang tanging bagay na sa pamamagitan nito ay sinusuway natin ang Ikaanim na Utos. Ang mga sumusunod na gawa ay pagsuway din sa utos na ito:

Mga birong lumalapastangan sa dangal ng pakikipagtalik at pag-iisang dibdib, mahalay na pananalita, pakikipagrelasyon sa kaparehong kasarian, malalaswa at hindi natural na mga ugnayan, kahalayan, pornograpiya, at maging ang nauuso

ngayong "cyber sex".

diyus-diyosan. Huwag kayong padaya kaninuman sa pamamagitan ng mga pangangatuwirang walang kabuluhan, sapagkat dahil nga sa mga ito, ang Diyos ay napopoot sa mga suwail. Kaya't huwag kayong makisama sa kanila. Dati, kayo'y nasa kadiliman, ngunit ngayo'y nasa kaliwanagan na, sapagkat kayo'y nasa Panginoon. Mamuhay kayo ngayon nang nararapat sa mga taong nasa liwanag."

Roma 1:24-27 "Kaya't hinayaan na sila ng Diyos sa kanilang maruruming pagnanasa hanggang sa hindi na nila mapigil ang paggawa ng kahalayan sa isa't isa. Tinalikuran nila ang katotohanan tungkol sa Diyos at pinalitan ng kasinungalingan. Sinamba nila at pinaglingkuran ang mga nilikha, sa halip na ang lumikha, na siyang dapat papurihan magpakailanman! Amen. Dahil dito'y hinayaan sila ng Diyos sa mahahalay na pagnanasa. Ayaw nang makipagtalik ng babae sa lalaki ayon sa likas na kaparaanan, at sa halip ay sa kapwa babae sila nakikipag-ugnayan. Ganoon din ang mga lalaki; ayaw na nilang makipagtalik sa mga babae ayon sa likas na kaparaanan, at sa kanilang kapwa lalaki sila nahuhumaling. Ginagawa nila ang mga kasuklam-suklam na bagay, kaya't sila'y paparusahan ng nararapat sa kanilang masasamang gawa."

Mateo 5:28 "Ngunit sinasabi ko sa inyo, ang sinumang tumingin sa isang babae nang may pagnanasa ay nangangalunya na sa babaing iyon sa kanyang puso."

Tinutupad atin ang Ikaanim na Utos kung sinisikap nating parangalan ang Diyos sa pamamagitan ng ating mga katawan. Dapat tayong umiwas sa mga bagay na mag-uudyok sa ating magkaroon ng mahalay

1 Corinto 6:18a, 19-20 "Iwasan ninyo ang imoralidad...hindi ba ninyo alam na ang inyong katawan ay templo ng Espiritu Santo na nasa inyo at ipinagkaloob ng Diyos sa inyo? Hindi ninyo pag-aari ang inyong katawan; sapagkat binili na kayo sa isang

na kaisipan o pagnanais.

Tinutupad din natin ang utos na ito kung binubusog natin ang ating mga isip ng

mabubuting bagay.

|  |  |
| --- | --- |
| **halaga. Kaya't gamitin ninyo ang inyong katawan upang maparangalan ang Diyos."** |  |
| **Filipos 4:8 "Bilang pagtatapos, mga kapatid, lagi ninyong isaisip ang mga bagay na karapat-dapat at kapuri-puri: mga bagay na totoo, marangal, matuwid, malinis, kaibig-ibig, at kagalang-galang."**  **Hebreo 4:15 "Ang ating Pinakapunong Paring ito ay nakakaunawa sa ating mga kahinaan sapagkat tulad natin, tinukso siya sa lahat ng paraan, subalit kailanma'y hindi siya nagkasala."** | **Tinupad ni Jesus ang Ikaanim na Utos para**  **sa atin.** |

Binibigyan tayo ng dakilang halimbawa ni Jose kung paano tayo dapat na tumugon sa mga tukso ng laman. Mababasa natin sa Genesis 39:6-12 kung paanong ang asawa ng kanyang amo ay ilang ulit na inaakit siya ngunit pinagsabihan niya ito. Bandang huli, hinila siya nito sa damit upang ayaing makipagtalik sa kanya. Ngunit buo ang loob ni Jose na hindi siya mahuhulog sa tuksong ito kaya mabilis siyang tumakbo palayo at sa kanyang pag-iwas ay naiwan ang kanyang balabal. Sa gayong paraan, dapat din nating iwasan ang mga sitwasyon na magdadala sa atin upang makagawa ng anumang sekswal na kasalanan.

**MAIKLING PAGSUSULIT**

1. **Tama o Mali. Wala tayong obligasyong magpasakop at sumunod sa mga pinunong hindi maka-Diyos.**
   1. **Tama**
   2. **Mali**
2. **Dapat nating igalang at sundin ang mga nakasasakop sa ating kinauukulan dahil:**
   1. **Ang kanilang kapangyarihan ay galing sa Diyos.**
   2. **Parurusahan nila tayo kung hindi tayo susunod sa kanila.**
   3. **Nakatutulong ito upang magkaroon ng kapayapaan at kaayusan sa lipunan.**
3. **Tama o Mali. Ipinagbabawal sa Ikalimang Utos ang parusang kamatayan.**
   1. **Tama**
   2. **Mali**
4. **Sa aling sumusunod na sitwasyon makatwiran ang pagkitil sa buhay ng isang tao?**
   1. **Kung ito’y sarili nating buhay.**
   2. **Kung buhay ito ng isang hindi pa isinisilang.**
   3. **Kung ang Diyos ang nagtakda nito.**
   4. **Kung hindi tayo nasisiyahan sa iginawad na kaparusahan ng pamahalaan.**
   5. **Wala sa mga ito/Hindi kailanman.**
5. **Tama o Mali. Ang pagkapoot ay katumbas na rin ng pagpatay.**
   1. **Tama**
   2. **Mali**
6. **Sinasabi ng iba, “Walang masama kung titingnan mo lang, basta ‘wag mo lang hahawakan.” Naaayon ba ito sa Ikaanim na Utos?**
   1. **Oo**
   2. **Hindi**
7. **Tama o Mali. Kung natutukso tayong gumawa ng sekswal na kasalanan, dapat nating subukin kung hanggan saan ang magagawa natin nang hindi ganap na nahuhulog sa tukso ng laman.**
   1. **Tama**
   2. **Mali**
8. **Kailan maituturing na wala nang bisa sa mata ng Diyos ang pag-iisang dibdib ng mag-asawa?**
   1. **Kung naglaho na ang pagmamahal nila sa isa’t isa.**
   2. **Kung hindi na sila nagkakasundo.**
   3. **Kung ang isa sa kabiyak ay nangalunya o nakiapid, na kung magkagayon ay sinira na niya ang pagiging isang-dibdib nila ng kanyang kabiyak.**
   4. **Kung makakuha sila ng katibayan ng diborsiyo.**